EkBass/fiwiki-20250220-pages-articles huggingface dataset:
Dagfin Werenskiold

Dagfin Werenskiold (16. lokakuuta 1892 Bærum – 29. kesäkuuta 1977 Bærum) oli norjalainen kuvanveistäjä ja taidemaalari. Hän teki väritettyjä puukohokuvia muun muassa Oslon raatihuoneeseenOtavan iso Fokus, osa 7, s. 4504, jonka freskot tekivät Werenskiold, H. Dal, P. Krohg, A. Rolfsen ja A. StorsteinOtavan Suuri Ensyklopedia, s. 4769. Werenskiold työskenteli myös usealla taideteollisuuden alalla. Hänen isänsä oli taidemaalari ja graafikko Erik Werenskiold.Iso tietosanakirja, osa 15 vuodelta 1939, palsta 264 == Lähteet == Luokka:Norjalaiset kuvanveistäjät Luokka:Norjalaiset taidemaalarit Luokka:Vuonna 1892 syntyneet Luokka:Vuonna 1977 kuolleet
Tyhjiökondensaattori

Tyhjiökondensaattori eli tyhjiökapasitori on kondensaattori, joka käyttää tyhjiötä eristeaineena ilman tai muun eristemateriaalin sijasta. Tyypillisesti kaasunpaine tyhjiökondensaattorissa on luokkaa 1,3 x 10-7 mbar tai alhaisempi. Tämä mahdollistaa ilmaan tai muuhun kaasuun verrattuna korkeampien jännitteiden käyttämisen, kasvattamatta kuitenkaan kondensaattorin kokoa. Tyhjiökondensaattoreita on sekä kiinteän kapasitanssin komponentteina että säätökondensaattoreina. Säädettävän tyhjiökondensaattorin lisäetuja ilmaeristeiseen verrattuna ovat lisäksi immuunius pölylle tai koneistoon joutuville hyönteisille. Useimmat tyhjiökondensaattorit ovat sisäkkäisiä sylintereitä lasisen tai keraamisen kuoren sisällä; ne muistuttavat rakenteeltaan elektroniputkia. Säädettävissä tyhjiökondensaattoreissa metallinen palje toimii joustavana liitoksena, joka pitää rakenteen kaasutiiviisti suljettuna, mutta silti sallii liikkuvien osien toimimisen. Jenningsin kuvasto tyhjiökondensaattoreille (PDF). Viitattu 6.2.2016 Vacuum Variable Capacitors - An Introduction to their Design, Rating and Installation (PDF) Lars Giers. Viitattu 6.2.2016 Nikola Tesla kirjasi vuonna 1896 patentin tyhjiön käytölle kondensaattorin eristeenä. Kaupallisesti tyhjiökondensaattoreita on valmistettu vuodesta 1942 saakka. Tyhjiökondensaattorit ovat sangen harvinaisia nykyelektroniikassa. Niitä käytetään TV- ja radiolähetinasemien laitteistoissa, muissa RF-sovelluksissa kuten radioamatöörilaitteissa ja antennivahvistimissa sekä sotilaselektroniikassa. Tyypillisissä sovelluskohteissa tarvitaan suurta, useiden kilovolttien, jännitteenkestoa. == Kuvia == Kuva:Vacuum capacitor with uranium glass.jpg|12 pF, 20 kV Jenningsin (VC12) tyhjiökondensaattori, jossa käytetty uraanilasia. 16,5 cm pitkä ja 6 cm halkaisijaltaan. Kuva:Vakuumkondensator_veränderbar_10-200pF_bei_40kV.JPG|Säädettävä tyhjiökondensaattori 10 pF-200 pF, 40kV Kuva:Variabler-Vakuum-Kondensator- Keramik.jpg|Keraaminen tyhjiösäätökondensaattori Kuva:Vakuum- Varko.png|Tyhjiösäätökondensaattorin rakenne == Lähteet == == Aiheesta muualla == Luokka:Elektroniikan komponentit
Kaohsiungin maanjäristys 2016

Vuoden 2016 Kaohsiungin maanjäristys tapahtui lauantaina 6. helmikuuta eteläisessä Taiwanissa kello 03:57 yöllä paikallista aikaa. Järistys oli voimakkuudeltaan 6,4 momenttimagnitudia, ja sen keskus sijaitsi 28 kilometriä Pingtungista koilliseen Kaohsiungin kunnan alueella. Suurimmat vahingot kärsittiin Tainanin kunnassa, missä useita rakennuksia sortui kokonaan tai osittain. Maanjäristyksessä kuoli 117 ihmistä ja useita satoja loukkaantui. == Vaikutukset == Suurimmat vauriot kärsineessä Tainanissa romahti useita rakennuksia. Yli sata ihmistä kuoli 16-kerroksisen asuinrakennuksen kaaduttua kyljelleen. Maanjäristys tapahtui vain noin kaksi päivää ennen kiinalaisen uudenvuoden juhlinnan alkua, jolloin monet perheet olivat perinteiden mukaisesti kokontuneet yhteen juhlan viettoon. Järistyksessä kuolleista 115 oli maanjäristyksen sattuessa sortuneessa 16-kerroksisessa Weiguan Jinlong -tornitalossa (suom. Weiguanin kultainen lohikäärme). Vuonna 1992 valmistunut rakennus oli virallisesti rakennettu 1990-luvun alun rakennussäädösten mukaisesti, eikä vastannut rakenteidensa kantokyvyltä vuonna 2016 Taiwanissa voimassa olleita rakennusten turvallisuussäädöksiä. Lisäksi on epäilty, ettei tornitalo alun perinkään vastannut vanhempiakaan säädöksiä, sillä romahtaneen talon haljenneiden betonirakenteiden sisältä löytyi vaahtomuovia ja ruokaöljytölkkejä, joita on oletettavasti käytetty laittomasti halpana betonin täytteenä. Tainanin kunnalliset viranomaiset pidättivät tornitalon rakentaneen Weiguan Construction Companyn omistajan kiinteistökehittäjä Lin Minghuin ja kaksi hänen yhtiökumppaniaan epäiltynä kuolemantuottamukseen johtaneesta välinpitämättömyydestä. Weiguan Jinlong building.jpg|Kaatunut 17-kerroksinen asuinrakennus Weiguan Jinlong yöllä 6. helmikuuta. Weiguan Jinlong residential building.jpg|Kaatunut Weiguan Jinlong seuraavana päivänä 7. helmikuuta. Kings Town Bank Sinhua.jpg|Maanjäristyksen aiheuttamia tuhoja Tainanin Xinhuan alueella. Hsinhua branch of King's Town Bank.jpg|Vahingoittunut rakennus. == Lähteet == == Aiheesta muualla == Luokka:Vuoden 2016 maanjäristykset 2016 Luokka:Kaohsiung
Black M

Alpha Diallo (s. 27. joulukuuta 1984 Pariisi, Ranska), joka tunnetaan paremmin artistinimellä Black Mesrimes tai Black M, on ranskalainen guinealaistaustainen rap-artisti. Hän kuuluu ranskalaiseen rap-ryhmään Sexion d’Assaut ja on myös julkaissut omaa musiikkia. Black M:n ensimmäinen sooloalbumi Les Yeux plus gros que le monde julkaistiin 31. maaliskuuta 2014. Albumi nousi Ranskan albumilistan kakkoseksi. Vuoden 2015 loppuun mennessä albumia oli myyty Ranskassa yli 600 000 kappaletta. Albumista julkaistiin 17. marraskuuta 2014 kahdeksan lisäkappaletta sisältävä versio nimellä Le Monde plus gros que mes yeux. == Studioalbumit == * Les yeux plus gros que le monde (2014) * Le monde plus gros que mes yeux (2014) * Éternel insatisfait (2016) * Il était une fois... (2019) == Lähteet == Luokka:Ranskalaiset hip hop -artistit Luokka:Vuonna 1984 syntyneet Luokka:Elävät henkilöt
Viikkoviesti

Viikkoviesti oli ruotsinsuomalaisille tarkoitettu, Ruotsissa kerran viikossa ilmestynyt suomenkielinen aikakauslehti. Sitä julkaisi vuodesta 1967 vuoteen 1998 Stiftelsen Invandrartidningen ja sitten Tidnings AB Viikkoviesti. Vuonna 2003 lehden tappiollisuutta yritettiin parantaa muuttamalla se viisipäiväiseksi sanomalehdeksi nimeltä Ruotsin Sanomat, mutta levikki putosi puoleen ja julkaisija teki konkurssin vuonna 2005.Arkistoluettelo: Ruotsi , Siirtolaisuusinstituutin arkisto, Siirtolaisuuskokoelmat. Viitattu 6.2.2016.Viikkoviestistä tulee Ruotsin Sanomat, Markkinointi & Mainonta 7.8.2003. Viitattu 6.2.2016. Arkistolinkki, Internet Archive 10.10.2003. ==Lähteet== Luokka:Ilmestymästä lakanneet ruotsalaiset aikakauslehdet Luokka:Ruotsinsuomalaiset lehdet
Alessandro Schöpf

Alessandro Schöpf (s. 7. helmikuuta 1994 Umhausen) on itävaltalainen jalkapalloilija, joka edustaa Saksan Bundesliigassa pelaavaa Schalke 04:ää. Oikeajalkainen Schöpf on pelipaikaltaan hyökkäävä keskikenttäpelaaja. == Seurajoukkueura == Schöpf siirtyi vuonna 2009 kotimaastaan Bayern Münchenin juniorijoukkueeseen. Hän ei pelannut seuran edustusjoukkueen paidassa yhdessäkään ottelussa. Seuran kakkosjoukkueessa Schöpf pelasi 63 ottelua tehden 22 maalia ja voittaen Regionalliga Bayernin kaudella 2013–2014. Heinäkuussa 2014 Schöpf siirtyi 2. Bundesliigan 1. FC Nürnbergiin. Hän pelasi seuran paidassa 51 ottelua tehden 11 maalia. Tammikuussa 2016 Schöpf siirtyi Bundesliigan Schalke 04:ään. Hän teki pääsarjadebyyttinsä samassa kuussa SV Darmstadtia vastaan. Avausmaali syntyi seuraavassa ottelussa VfL Wolfsburgia vastaan. Kauden 2020–2021 loppuun mennessä hän on pelannut seurassa 112 bundesliigaottelua ja tehnyt niissä kymmenen maalia. Hän on tehnyt yhden maalin sekä Mestarien liigassa, jossa on pelannut neljä ottelua, että Eurooppa-liigassa, jossa on pelannut 12 kertaa. == Maajoukkueura == Schöpf on pelannut Itävallan alle 16-, 18-, 19- ja 21-vuotiaiden maajoukkueissa. 26. maaliskuuta 2016 Albaniaa vastaan hän teki debyyttinsä Itävallan maajoukkuessa. Ensimmäisen maaottelumaalinsa hän teki Maltaa vastaan saman vuoden toukokuussa. EM-kilpailuissa 2016 hän tuli vaihdosta kentälle Itävallan kaikissa kolmessa ottelussa ja teki maalin päätöskamppailussa Islantia vastaan. Hän on pelannut viisi MM-karsintaottelua. Kaikkiaan hän on pelannut 27 maaottelua ja tehnyt niissä viisi maalia. == Saavutukset == Seurajoukkuetasolla * Regionalliga Bayern: 2013–2014 == Lähteet == == Aiheesta muualla == Luokka:Itävaltalaiset jalkapalloilijat Luokka:Vuonna 1994 syntyneet Luokka:Elävät henkilöt
Saroj Khan

Saroj Khan (oik. Nirmala Nagpal; 22. marraskuuta 1948 Bombay – 3. heinäkuuta 2020 Mumbai)oli intialainen koreografi, joka työskenteli hindinkielisessä elokuvateollisuudessa. Hän voitti kolme National Film Awards -palkintoa, kahdeksan Filmfare Awards -palkintoa ja American Choreography Awards -palkinnon. Khan aloitti uransa lapsinäyttelijänä, ja hän oli 1950-luvulla myös elokuvien taustatanssijana. Sitten hän siirtyi apulaiskoreografiksi, ja koreografina hänen läpimurtonsa oli vuoden 1974 elokuva Geetaa Mera Naam. Tunnetuksi Khanin teki kappale ”Hawa Hawai” vuoden 1987 elokuvasta Mr. India. Yhteistyö Madhuri Dixitin kanssa nosti sekä Dixitin että Khanin suosioon. Khan koreografioi Dixitin kanssa tanssinumerot muun muassa elokuviin Tezaab, Thanedaar, Sailaab ja Beta. == Valikoitu filmografia == * Karma (1986) * Nagina (1986) * Mr. India (1987) * Chandni (1989) * Ram Lakhan (1989) * Lamhe (1991) * Beta (1992) * Khuda Gawah (1992) * Chamatkar (1992) * Khalnayak (1993) * Baazigar (1993) * Darr (1993) * Dilwale Dulhania Le Jayenge (1995) * Chaahat (1996) * Pardes (1997) * Hum Dil De Chuke Sanam (1999) * Taal (1999) * Operaatio Kashmir (Mission Kashmir, 2000) * Lagaan – olipa kerran Intiassa (Lagaan: Once Upon a Time in India, 2001) * Devdas (2002) * Hilpeys ja ennakkoluulo (Bride and Prejudice, 2004) * Swades (2004) * Veer-Zaara (2004) * Fanaa (2006) * Don (2006) * Saawariya (2007) * Guru (2007) * Gulaab Gang (2014) * Kochadaiiyaan (2014) == Palkinnot == * National Film Awards ** 2003: Paras koreografia – Devdas – ”Dola Re Dola” ** 2006: Paras koreografia – Sringaram ** 2008: Paras koreografia – Jab We Met – ”Yeh Ishq Haaye” * Filmfare Awards ** 1989: Paras koreografia – Tezaab – ”Ek Do Teen” ** 1990: Paras koreografia – ChaalBaaz – ”Na Jaane Kahan Se Aayi Hai” ** 1991: Paras koreografia – Sailaab – ”Humko Aaj Kal Hai Intezaar” ** 1993: Paras koreografia – Beta – ”Dhak Dhak Karne Laga” ** 1994: Paras koreografia – Khalnayak – ”Choli Ke Peeche” ** 2000: Paras koreografia – Hum Dil De Chuke Sanam – ”Nimbooda” ** 2003: Paras koreografia – Devdas – ”Dola Re Dola” ** 2008: Paras koreografia – Guru – ”Barso Re” * American Choreography Awards ** 2002: Huomattava saavutus – Lagaan – olipa kerran Intiassa == Lähteet == == Aiheesta muualla == * Luokka:Intialaiset koreografit Luokka:Vuonna 1948 syntyneet Luokka:Vuonna 2020 kuolleet
John C. Lilly

John Cunningham Lilly (6. tammikuuta 1915 St. Paul, Massachusetts – 30. syyskuuta 2001 Los Angeles) oli yhdysvaltalainen lääkäri, neurotieteilijä, psykoanalyytikko, psykonautti, filosofi, kirjailija sekä keksijä. Hän tutki tietoisuutta aistideprivaatiotankkien ja psykedeelisten huumeiden avulla sekä delfiinien kommunikaatiota tutkimalla, joskus yhdistellen näitä osa-alueita. Lilly loi tutkimuksensa yhteydessä aistideprivaatiotankin. Hän täytti tankin suolavedellä, jossa kelluen ihmisen kaikki aistihavainnot jäävät pois. Tällainen aistieristys aiheuttaa hallusinaatioita. Myöhemmin Lilly oli mukana luomassa SETI:ä (Search for Extraterrestrial Intelligence). Järjestön ideana on koettaa löytää todisteita maan ulkopuolisista älykkäistä olennoista. Elokuvat Muutostiloja (Altered states, 1980) ja Day of the Dolphin (1973) saivat innoituksensa Lillyn tekemästä tutkimustyöstä. Lisäksi animesarjassa Serial Experiments Lain käsitellään välillä Lillyn tutkimusta. == Lähteet == Luokka:Tietoisuuden tutkijat Luokka:Yhdysvaltalaiset psykologit Luokka:Vuonna 1915 syntyneet Luokka:Vuonna 2001 kuolleet
Äidin ja isän autokoulu

Äidin ja isän autokoulu on 3. helmikuuta Nelonen-kanavalla alkanut viihdeohjelma, jossa isät ja äidit yrittää opettaa omia lapsiaan ajamaan. Ohjelman jokaisessa jaksossa seurataan kolmea paria ja lopuksi kokelaisia kohtaa inssiajo Jorkka Terkon valvonnassa ja kertojana toimii Wanda Dubiel.Uudessa tv-sarjassa opetetaan lasta ajamaan – ”Apua, missä on jarru, eiku kaasu?” Äidin ja isän autokoulussa läheltä piti -tilanteita: Saatoin vain huutaa "Jarruta!" == Jaksot == Jakso Kuski Apukuski Paikkakunta Ensiesitys 1\. Inka Roosa Senja Katja Ville Mirja Lohja Forssa Mustio 3. helmikuuta 2016 == Lähteet == Luokka:Suomalaiset televisio-ohjelmat
Steve Jackson (brittiläinen pelisuunnittelija)

Steve Jackson (s. 20. toukokuuta 1951) on brittiläinen pelisuunnittelija, kirjoittaja ja peliarvostelija. Jackson aloitti uransa pelien parissa vuonna 1974 itsenäisenä toimittajana Games & Puzzles -lehdelle. Vuoden 1975 alulla Jackson oli mukana perustamassa Games Workshop -yhtiötä koulutovereidensa John Peaken ja Ian Livingstonen kanssa.Livingstone, Ian (huhtikuu 1975). "Editorial". Owl and Weasel (Games Workshop) (3): 2.Shannon Appelcline (2011). Designers & Dragons. Mongoose Publishing. ISBN 978-1-907702-58-7. He alkoivat julkaista Owl Weasel -nimistä kuukausittaista jäsenlehteä, jota kirjoitti pääasiassa Jackson. Vuonna 1980 Jackson ja Livingstone tapasivat Games Day -kokouksessa Penguin Booksin toimittaja Geraldine Cooken, jonka he suostuttelivat harkitsemaan roolipeliharrastuksesta kertovan kirjan julkaisemista. Sen oli alun perin tarkoitus olla opas, mutta idea interaktiivisesta pelikirjasta tuntui heistä paremmalta. Kirjan menestyksen jälkeen Jackson suunnitteli ensimmäisen puhelimella pelattavan pelin, joka sai nimekseen F.I.S.T.. Hänet sekoitetaan usein Steve Jacksoniin, yhdysvaltalaiseen roolipelien suunnittelijaan. ==Lähteet== ==Aiheesta muualla== *Steve Jackson MobyGames -sivustolla *Steve Jacksonin haastattelu Luokka:Lautapelisuunnittelijat Luokka:Roolipelisuunnittelijat Luokka:Vuonna 1951 syntyneet Luokka:Elävät henkilöt
Simson Pilkka

Simson Pilkka (12. kesäkuuta 1880 Uusikirkko Vl – 6. marraskuuta 1959 Nastola) oli suomalainen maanviljelijä ja kansanedustaja. Simson Pilkan vanhemmat olivat talollinen Petter Pilkka ja Maria Määttänen. Pilkka kävi kiertokoulua ja valmistui kansanopistosta 1904. Hän työskenteli maanviljelijänä Uudellakirkolla vuoteen 1925, Kanneljärvellä vuoteen 1939 ja 1941–1944, Sysmässä 1945 ja Nastolassa 1945–1959. Hän oli myös Kuuterselän osuuskassan johtaja 1922–1929 ja Kanneljärven kunnan rahastonhoitaja 1926–1937. Pilkka valittiin eduskuntaan maalaisliiton edustajaksi Viipurin läänin läntisestä vaalipiiristä vuosiksi 1919–1924 ja 1929–1930. Hän oli eduskunnan työväenasiainvaliokunnan puheenjohtaja 1922–1923 ja 1930 sekä suuren valiokunnan jäsen. Pilkka toimi myös Kanneljärven kunnallislautakunnan puheenjohtajana, Kanneljärven ja Uudenkirkon kunnanvaltuutettuna sekä useissa muissa luottamustehtävissä. ==Lähteet== Luokka:Kansanedustajat Luokka:Kanneljärven kunnanvaltuutetut Luokka:Uudenkirkon kunnanvaltuutetut Luokka:Suomen Keskustan poliitikot Luokka:Viipurin läänin läntinen vaalipiiri Luokka:Vuonna 1880 syntyneet Luokka:Vuonna 1959 kuolleet
Kellositra

Kellositra, hampurilainen kellositra, hampurinkellositra eli sitrinkia (engl. bell guittern, cithrinchen, Hamburg cithrinchen; saks. Cithrinchen, Citrinchen, Hamburger Cithrinchen; ransk. guitare allemande) on hampurilaisen soitinrakentaja Joachim Tielken (1641–1719) viimeistään vuonna 1669 kehittelemä sisteri, jossa on viisi metallikieliparia (yhteensä siis kymmenen kieltä) ja 18 otenauhaa. Soittimen runko on matala ja etuprofiililtaan soittokelloa muistuttava. Kellositran kielten soivan osan pituus on noin 36–38 cm ja tavanomainen viritys f–a–c′–e′–a′; vaihtoehtoisia virityksiä ovat d–g–c′–e′–a′ ja f–b–d′–f′–b′. Kellositraa käytettiin erityisesti Pohjois- Saksassa, jossa sellaisia rakennettiin muuallakin kuin Hampurissa. On myös kirjallisia viitteitä siitä, että soitin olisi tunnettu ainakin 1690-luvulla Englannissa. Vastaavasti ruotsalainen Carl Michael Bellman (1740–1795) käytti kellositraa yhtenä laulujensa säestyssoittimena, ja sellainen (myöhempänä 12-kielisenä muunnoksena) on kuvattu myös Per Krafft nuoremman hänestä vuonna 1779 maalaamassa muotokuvassa. Kellositralle kirjoitettu musiikki on perinteisesti nuotinnettu viisiviivaisella ranskalaisella tabulatuurilla. == Lähteet == * hakusana "Sister". Otavan iso tietosanakirja, 7. osa. Helsinki: Otava, 1960. Palsta 1516. * Ian Harwood & Alexander Pilipczuk: "Tielke (Tielcke), Joachim". Grove music online . Haettu 7.2.2016. * Friedemann Hellwig & Barbara Hellwig: Joachim Tielke: kunstvolle Musikinstrumente des Barock. Berlin; München: Deutscher Kunstverlag, ©2011. ISBN 978-3-422-07078-3 (kovakantinen) * Marianne Nyström: Citrinchen & porträtt som tillhört Carl Michael Bellman: ett arv efter farfadern Johan Arndt Bellman. [Stockholm]: [Marianne Nyström], ©1990. ISBN 91-630-0115-2 (pehmeäkantinen) * James Tyler: "Cithrinchen (bell guittern)". Grove music online . Haettu 7.2.2016. == Aiheesta muualla == * Cittern or Hamburg Cithrinchen * Mimo – Musical Instrument Museum Online Luokka: Sormintasoittimet
Paluu tulevaisuuteen (kappale)

Paluu tulevaisuuteen on rap-duo JVG:n single, joka julkaistiin 31. joulukuuta 2015.http://www.mtv.fi/viihde/musiikki/artikkeli/jvg-n-radikaali-muutos-ei- enaa-levya/5632886 Kappale sijoittui Suomen singlelistalla että Suomen latauslistalla kärkeen.http://www.ifpi.fi/tilastot/virallinen- lista/artistit/jvg/paluu+tulevaisuuteen Kappaleen nimi on lainattu tunnetusta elokuvasarjasta Paluu tulevaisuuteen, ja lisäksi siinä mainitaan useita elokuvasarjaan liittyviä asioita, esimerkiksi aikakoneauto DeLorean.http://lyrics.fi/jvg/paluu-tulevaisuuteen Kappaleessa mainitaan myös Keke Rosberg. == Lähteet == == Aiheesta muualla == *Musiikkivideo (YouTube) Luokka:JVG:n kappaleet Luokka:Vuoden 2015 kappaleet Luokka:Suomen singlelistan ykköset
Johan Wilhelm Meinander

Johan Wilhelm Meinander (23. syyskuuta 1715 Ruotsi - 26\. helmikuuta 1784 Sulkava) oli sahan omistaja ja puutavaran suoran ulkomaankaupan edelläkävijä, mutta myös maanviljelijä, kruununvouti ja lääninsihteeri. Meinanderin vanhemmat olivat kruununvouti Olof Meinander ja Anna Magdalena Wargentin. Hänen ensimmäinen puolisonsa oli Birgitta Poppia (n. 1716-1748) ja toinen vuodesta 1749 Maria Krogia (1731-1797). Meinander seurasi isäänsä Savon alisen kihlakunnan kruununvoutina 1741, mutta oli myös Iitlahden tilan omistaja ja maanviljelijä Sulkavalla. Hänen vuonna 1765 rakentamansa Miettulan yksiraaminen sahalaitos sai 1500 tukin vuotuisen kiintiön ja luvan käydä suoraa sahatavaran kauppaa Venäjälle vuonna 1768, osin maaherra Anders Henrik Ramsayn tuella. Meinanderin Sulkavan Kuhakoskeen perustama toinen saha jäi taas lähinnä hänen poikansa Paulin hoidettavaksi. Loviisan porvarit vastustivat Meinanderin liiketoimia, mutta paikalliset talonpojat taas näkivät puukaupassa itselleen uusia ansiomahdollisuuksia. Meinanderilla oli myös Savon alueen säätyläisten tuki. Vuonna 1772 tehtiin virallinen päätös, että kaikki Savon ja Pohjois-Hämeen sahat saavat viedä lautatavaraa Venäjälle ohi tapulikaupunkinsa Loviisan. Päätös oli periaatteessa vastoin Ruotsin tuolloista talouspolitiikkaa, mutta se oli samalla osoitus 1700-luvun lopulla alkaneesta talouden vapautumiskehityksestä. Meinanderin lapsista ja heidän perheistään kehittyi isänsä tavoin muun muassa liike- ja virkamiehiä. Hänen poikansa Adolf Meinander, Oulun läänin maaherra, aateloitiin 1800-luvun alussa Edelsvärdinä. ==Lähteet== Luokka: Suomalaiset yritysjohtajat Luokka: Suomalaiset virkamiehet Luokka: Suomalaiset maanviljelijät Luokka: Vuonna 1715 syntyneet Luokka: Vuonna 1784 kuolleet
Léo Martins

Leonardo Barral Martins Santos (eli Léo Martins, s. 29. joulukuuta 1989) on brasilialaissyntyinen portugalilainen beachfutispelaaja, joka edustaa Portugalin beachfutismaajoukkuetta ja portugalilaista SC Bragaa.http://www.zerozero.pt/player.php?id=459434 Pelipaikaltaan Martins on hyökkääjä.http://www.beachsoccer.com/players/Leonardo%20Barral%20Martins%20Santos Martins saavutti Portugalin maajoukkueen kanssa kultaa vuoden 2015 MM- kilpailuista Espinhosta. Hän on edustanut SC Bragaa vuodesta 2015 alkaen. Tätä ennen Martins pelasi synnyinmaansa Flamengossa. Myös Martinsin kaksoisveli Bé Martins on beachfutispelaaja ja vuoden 2015 maailmanmestari. == Lähteet == Luokka:Portugalilaiset beachfutispelaajat Luokka:Vuonna 1989 syntyneet Luokka:Elävät henkilöt
Rosanna Crawford

Rosanna Crawford (s. 23. toukokuuta 1988 Canmore) on kanadalainen uransa lopettanut ampumahiihtäjä. Crawford on osallistunut olympialaisiin Vancouverissa 2010, Sotšissa 2014 ja Pyeongchangissa 2018. Parhaimmillaan hän on ollut takaa-ajokilpailussa 19:s 2018 ja Kanadan naisten viestijoukkueessa kahdeksas 2014. MM-kisoihin Crawford on osallistunut Nové Městossa 2013, Kontiolahdella 2015, Holmenkollenilla 2016 ja Hochfilzenissä 2017. Niissä hänen parhaat henkilökohtaiset sijoituksensa ovat 14:s normaalimatkalta ja 15:s yhteislähdöstä vuonna 2016. Ampumahiihdon maailmancupissa Crawford kilpaili ensimmäisen kerran Ruhpoldingissa kaudella 2009–2010 ollen 77:s pikakilpailussa. Maailmancupin pisteille hän pääsi ensimmäisen kerran Hochfilzenissä 2012 oltuaan pikakilpailun 24:s. Ensimmäisen palkintosijansa hän saavutti oltuaan kolmas Ruhpoldingin normaalimatkalla tammikuussa 2018. Parisprintissä hän sijoittui Nathan Smithin kanssa toiseksi Östersundin osakilpailussa 2015. Crawford lopetti uransa ampumahiihtäjänä keväällä 2019. ==Lähteet== Luokka:Kanadalaiset ampumahiihtäjät Luokka:Vuonna 1988 syntyneet Luokka:Elävät henkilöt
Jäälin hautausmaa

Jäälin hautausmaa on Oulun seurakuntayhtymän hautausmaa, joka sijaitsee Kiimingin seurakunnan alueella Oulun Jäälinkylän kaupunginosassa. Ennen Jäälin hautausmaan avaamista Kiimingin seurakunnan vainajat haudattiin Kiimingin kirkon ympärille. 1800-luvun loppupuolella kirkkomaa kävi kuitenkin pieneksi. Lisäksi ongelmia aiheutti kirkon ympäristön kivinen maaperä. Seurakunnalla ei ollut haudankaivajaa, joten omaiset kaivoivat haudat itse. Haudat jäivät usein liian mataliksi, mistä seurasi hajuhaittoja. Ensimmäinen haudankaivaja palkattiin seurakuntaan vasta 1891. Hautausmaiden sijoittaminen kirkonkylien ulkopuolelle yleistyi samaan aikaan, kun Kiimingin seurakunta alkoi suunnitella uutta hautausmaata. Kirkonkokous valitsi vuonna 1889 uuden hautausmaan paikaksi Honkimaan metsäsaran, mutta nykyinen hautausmaan paikka valittiin kuitenkin, kun talollinen Pekka Putkonen tarjosi edullisesti kahden tynnyrinalan palstaa Jäälin Tolpankankaalta. Kauppa toteutui toukokuussa 1890, hautausmaan alue raivattiin ja hautausmaan vihki kirkkoherran apulainen F. F. Alcenius 1. marraskuuta 1890. Ensimmäinen Jäälin hautausmaahan haudattu vainaja on 14. joulukuuta 1890 haudattu jahtivoudin tytär Augusta Tuohino. Seurakunta hankki lisäaluetta hautausmaalle 1923, mutta se otettiin käyttöön vasta 1933. Hautausmaan tienpuoleinen betonitolppainen aita rakennettiin 1938. Ruumiiden siunaaminen tapahtui edelleen pääasiassa kirkossa tai kirkkomaalla. Hautausmaalle suunniteltiin 1950-luvulla siunauskappelia, mutta varojen puutteen vuoksi sitä ei rakennettu. Jäälin hautausmaa oli pitkään seurakunnan ainoa käytössä oleva hautausmaa, kunnes kirkonkylän vanha hautausmaa otettiin uudelleen käyttöön 1960-luvun alussa. == Lähteet == == Aiheesta muualla == Luokka:Jääli Luokka:Oulun puistot Luokka:Oulun hautausmaat
Ida Meller

Ida Charlotta Meller (22. joulukuuta 1856 Helsinki - 7\. lokakuuta 1896 Helsinki) oli yksi Suomen varhaisista naispuolisista kuvanveistäjistä. Mellerin vanhemmat olivat kaupunginviskaali Fredrik Meller ja Charlotta Albertina Löfgren. Virkamieskodin lapsi Meller kävi Sahlbergin tyttökoulun ja aloitti vuonna 1871 Suomen Taideyhdistyksen piirustuskoulun kurssin, jonka hän päätti vuonna 1875, ja meni sitten Berniin Sveitsiin opiskelemaan maalaustaidetta ja kuvanveistoa. Palattuaan Suomeen vuonna 1877 hän kirjoittautui uudelleen piirustuskouluun, mutta opiskeli kuitenkin käytännössä maalausta Adolf von Beckerin yksityisessä akatemiassa vuosina 1877-1881 ja muovailua Polyteknillisessä opistossa useita vuosia Carl Eneas Sjöstrandin ohjauksessa. Hän sai myös yksityisopetusta maalauksessa Hjalmar Munsterhjelmilta vuosina 1885-1886 ja muovailussa Carl Jahnilta vuosina 1886-1891\. Meller debytoi Suomen Taideyhdistyksen näyttelyssä vuonna 1883 ja esiintyi sitten useissa näyttelyissä, mutta sai huomiota vasta vähitellen, ja osin myös kritiikkiä. Meller käytti veistostensa materiaalina lähinnä kipsiä ja savea eikä niitä ole tiettävästi valettu pronssiin. Hänen tuotannostaan tiedetään kirjallisia lähteitä lukuun ottamatta varsin vähän eikä sitä ole varsinaisesti tutkittu. Mellerin veistosten ja korkokuvien aiheina oli usein henkilöhahmoja, joskin varsinaisia muotokuvia hän teki hyvin vähän. Jotkin teostensa aiheet Meller lienee ottanut mytologiasta. ==Lähteet== Luokka:Suomalaiset kuvanveistäjät Luokka:Vuonna 1856 syntyneet Luokka:Vuonna 1896 kuolleet
This Is Acting

This Is Acting on australialaisen laulajan ja lauluntekijän Sian seitsemäs studioalbumi, joka julkaistiin 29. tammikuuta 2016.iTunes: Sia – This Is Acting Albumi koostuu enimmäkseen kappaleista, jotka Sia alun perin teki muille laulajille kuten Rihannalle, Adelelle ja Beyoncélle, mutta nämä eivät halunneet levyttää niitä. Tästä juontuu albumin nimi This Is Acting eli "tämä on näyttelemistä". Albumia edelsi single ”Alive”, joka julkaistiin 24. syyskuuta 2015. Yhdysvalloissa albumi nousi julkaisuviikollaan Billboard 200 -albumilistalla neljänneksi. Sitä myytiin yhteensä 81 000 yksikköä, joista 68 000 oli kokonaisia albumeita. Se on Sian parhaiten viikossa myynyt albumi ja toinen albumi, joka debytoi Yhdysvalloissa viiden parhaan joukossa. Sian edellinen albumi 1000 Forms of Fear debytoi ykkösenä 52 000 albumin myynnillä. Albumi ylsi Yhdysvalloissa Billboard 200 -listan sijalle 4. Suomessa se debytoi virallisen albumilistan sijalla kahdeksan, ja nousi neljännelle sijalle tammikuussa 2017. == Kappaleet == # # # # # # # # # # # # == Arvostelut == * Allmusic: Allmusic review * The A.V. Club: B+The A.V. Club * The Guardian: * Helsingin Sanomat: * Rolling Stone: Rolling Stone * Soundi: Sia: This Is Acting Viitattu 31.12.2022. == Lähteet == Luokka:Vuoden 2016 albumit Luokka:Sian albumit
Sergel

Sergel on: * Sergel, ruotsalainen perintätoimisto * Sergel, ruotsalainen sukunimi * Sergelin tori, tori Tukholmassa
Baiyin

Baiyin () on prefektuuritason kaupunki Gansun maakunnassa Kiinassa. Kaupungin pinta-ala on 21 159 neliökilometriä ja väkiluku 1,71 miljoonaa (2010). Kaupungin keskusta sijaitsee linnuntietä noin 60 kilometriä maakunnan pääkaupunki Lanzhousta pohjoiskoilliseen. Kaupungin läpi virtaa Keltainenjoki. Vuotuinen keskilämpötila on 7 °C. Baiyin on valtatie G109:n varrella. Yksi kaupungin merkittävimpiä yrityksiä on "Baiyin Nonferrous Metals", joka tuottaa mm. kuparia ja alumiinia. == Hallinnollinen jako == Piirikuntatasolla kaupunki jaetaan kahteen kaupunkipiiriin ja kolmeen piirikuntaan. Baiyinin hallinnollinen jako piirikuntatasolla Nimi Kiinan kirjoitusmerkit Pinyin Baiyin (kaupunkipiiri) 白银区 Báiyín Qū Pingchuan (kaupunkipiiri) 平川区 Píngchuān Qū Jingyuan 靖远县 Jìngyuǎn Xiàn Huining 会宁县 Huìníng Xiàn Jingtai 景泰县 Jǐngtài Xiàn == Galleria == Kuva:长征会师联欢会举行处.jpg|Kungfutselainen temppeli Huiningin piirikunnassa. Kuva:Xingquanbao.eoliennes.jpg|Tuulivoimala Jingtain piirikunnassa. == Lähteet == == Aiheesta muualla == * Travelchinaguide.com: Baiyin Travel Guide * Gansu Provincial Tourism Bureau: Baiyin City Luokka:Gansun kaupungit Luokka:Gansun prefektuurit
Vivi Gioi

thumb|175px|Vivi Gioi. Vivi Gioi (oikealta nimeltään Vivien Trumphy, 2. tammikuuta 1919 Livorno – 12. heinäkuuta 1975 Fregene) oli italialainen näyttelijä. Norjalais-italialaiseen perheeseen syntyneen Gioin ensimmäinen elokuva oli Mario Camerinin ohjaama Ma non è una cosa seria (1936). Vaalea, kaunis ja eloisa näyttelijä oli yksi 1930- ja 1940-lukujen vaihteen telefoni bianchi -elokuvien tähdistä. Vuodesta 1942 lähtien hän alkoi saada vakavampia rooleja. Gioin merkittävin elokuva on Giuseppe De Santisin Caccia tragica (1947), josta hän sai Nastro d’argento -palkinnon parhaasta naissivuosasta. Toisen maailmansodan jälkeen Gioi tuli tunnetuksi lahjakkaana teatterinäyttelijänä. Hän esiintyi toisinaan myös televisiossa. ==Elokuvia== * Il signor Max, 1937 * Bengasi, 1942 ==Lähteet== ==Aiheesta muualla== * Internet Movie Database: Vivi Gioi Luokka:Italialaiset näyttelijät Luokka:Vuonna 1919 syntyneet Luokka:Vuonna 1975 kuolleet
Steve Jackson Games

Steve Jackson Games (lyhennettynä usein myös SJGames tai SJG) on peliyhtiö, jonka on perustanut vuonna 1980 Steve Jackson. Yhtiö julkaisee kortti-, lauta- ja roolipelejä sekä peli-aiheista Pyramid -lehteä. ==Historia== Steve Jackson Games perustettiin vuonna 1980, kuusi vuotta Dungeons & Dragons -roolipelin julkaisun jälkeen, ja se julkaisi useita sci-fi -teemaisia strategia- ja roolipelejä. Yhtiö nousi nopeasti suosioon peleillään. Suosituimpiin varhaisiin SJGamesin julkaisemiin peleihin lukeutuvat Car Wars (1980), Illuminati - Game of Conspiracy (1982) ja Steve Jacksonin ennen SJGamesin perustamista suunnittelema Ogre (1977), johon yhtiö myöhemmin osti oikeudet. ===Kickstarter -projekti=== Huhtikuussa 2012 Steve Jackson Games aloitti menestyneen hankkeen Kickstarter.com -sivustolle Ogre -pelin uutta painosta varten. Hankkeesta tuli pian sivuston menestynein lautapeli-aiheinen hanke. ==Pelejä== ===Korttipelejä=== *Burn In Hell *Car Wars: The Card Game *Chez Geek *Illuminati - The New World Order *Hacker *Munchkin *Munchkin 2 *Munchkin 3 *Munchkin 4 *Munchkin 5 *Munchkin 6 *Munchkin 7 *Munchkin 8 *Munchkin Fu *Munchkin Cthulhu *Munchkin Cthulhu 2 *Munchkin Cthulhu 3 *Munchkin Cthulhu 4 *Munchkin Booty *Munchkin Zombies *Ninja Burger ===Lautapelit=== *Car Wars *Illuminati - Game of Conspiracy *Dork Tower *Frag *Knightmare Chess *Shockwave *Tile Chess ===Roolipelit=== *GURPS *In Nomine *Killer: The Game of Assassination *Munchkin RPG *Toon *Tribes ===Tietokonepelit=== *Autoduel *Ogre (tietokoneversio) *Ultracorps ===Noppapelit=== *Zombie Dice *Cthulhu Dice *Proteus ==Lehdet== Steve Jackson Games on julkaissut lukuisia lehhtiä. Näihin lukeutuvat: *The Space Gamer (1980-1985) *Fire & Movement (1982-1985) *Autoduel Quarterly (1983-1992) *Fantasy Gamer (1983-1984) *Roleplayer (1986-1993) *Pyramid (1993-1998, 1998-2008, 2008-) *Journal of the Travellers Aid Society (2000-) *d20 Weekly (2002-2003) ==Aiheesta muualla== *Steve Jackson Gamesin virallinen verkkosivusto *Steve Jackson Games BoardGameGeek -sivustolla *Ogre-projektin sivu Kickstarter -sivustolla Luokka:Lautapelien valmistajat Luokka:Roolipelikustantamot
Peltisydän

Peltisydän on Maj Karman yhdeksäs studioalbumi, joka julkaistiin 5. helmikuuta 2016. Se oli samalla ensimmäinen albumi sitten vuoden 2009 Herra Ylpön lopettaessa Ihmiset-yhtyeen toimintansa. Levyn teemoina toimivat lapsuus ja maailman meno. Albumin tuottivat Gabi Hakanen ja Erno Laitinen. Albumi on saanut hyvän vastaanoton yleisön keskuudessa ja Soundikin antoi levylle 4/5 tähteä. Albumilta julkaistiin myös kaksi singleä, Puumiekka 4. joulukuuta 2015 ja Sotaa ei tule 22. tammikuuta 2016. Molemmista kappaleista on kuvattu myös musiikkivideot. Peltisydän debytoi Suomen virallisen listan toisella sijalla. Se pysyi albumilistalla neljä viikkoa. == Kappaleet == # # # # # # # # # # # # == Kokoonpano == * Herra Ylppö – laulu * Häiriö – kitara * K. Kurittu – basso * J. Savolainen – rummut == Arvostelut == * Kaaoszine: 9/10Kaaoszine: Levyarvio * Keskisuomalainen: Keskisuomalainen: Levyarvio * Soundi: == Lähteet == Luokka:Vuoden 2016 albumit Luokka:Maj Karman albumit
Diana Scarwid

Diana Elizabeth Scarwid (s. 27. elokuuta 1955 Savannah, Georgia) on yhdysvaltalainen näyttelijä. Hän on esiintynyt muun muassa elokuvissa Pretty Baby, Äiti kulta, Taistelukala, Psyko III, Rohto, Salaisuus pinnan alla, ja Party Monster. Hän on ollut naimisissa Eric Scheinbartin kanssa, mutta he ovat eronneet. Heillä on kaksi lasta. Scarwid oli Emmy-palkintoehdokkaana vuonna 1995 televisioelokuvasta Truman. == Filmografiaa == * In the Glitter Palace (1977) Casey Walker * The Possessed (1977) Lane * Battered (1978) * Pretty Baby (1978) * Nuori rakkaus (Forever, 1978) Sybil Davidson * Honeysuckle Rose (1980) * Äiti kulta (Mommie Dearest, 1981) * Thou Shalt Not Kill (1982) Susan Masters * Desperate Lives (1982) * Tapaus Silkwood (Silkwood, 1983) * Taistelukala (Rumble Fish, 1983) * Kutsumattomia vieraita (Strange Invaders, 1983) * A Bunny’s Tale (1985) Toby * Naisen kosto (Extremities, 1986) Terry * Psyko III (1986) Maureen Coyle * The Ladies Club, 1986) Lucy Bricker * Kosto (Heat, 1986) * After the Promise (1987) Anna Jackson * Brenda Starr – tähtireportteri (Brenda Starr, 1989) * Night Of The Hunter (1991) * Rakkauden taakka (Labor of Love: The Arlette Schweitzer Story tai Labor of Love, 1993) * The Neon Bible (1995) Sarah * Rohto (The Cure, 1995) Gail * Karhuvuoren salaisuus (Gold Diggers: The Secret of Bear Mountain, 1995) * Truman (1995) Bess Wallace Truman * Critical Choices (1996) Diana Johnson * Viattomuuden loppu (Bastard Out of Carolina, 1996) Raylene * Kylmäverinen vahinko (Before He Wakes, 1998) * Ruby Bridges (1998) * Party Monster (1998) * A Will of Their Own (1998) * Down Will Come Baby (1999) * Salaisuus pinnan alla (What Lies Beneath, 2000) * Kielletyt kuvat (Dirty Pictures (2000) * Miehen mieli (A Guy Thing (2003) * The Clearing (2004) Eva Finch * Local Color (2007) * Dream Boy (2008) * Nora Roberts Kunniavelka ("Nora Roberts" Tribute (2009) * Backyard Wedding (2010) Lähde: == Lähteet == == Aiheesta muualla == * * * Luokka:Yhdysvaltalaiset elokuvanäyttelijät Luokka:Vuonna 1955 syntyneet Luokka:Elävät henkilöt
Loukkojärvi

Loukkojärvi on noin neliökilometrin laajuinen järvi Hannuksen kaupunginosassa Oulussa. Järven päävesistö on Kiiminkijoen vesistöalue ja se kuuluu Onkamonojan valuma-alueeseen. Loukkojärven itärannalla sijaitsee samanniminen kylä. Järven monilla niemillä sekä järven keskellä sijaitsevalla Isosaarella on vapaa-ajan asuntoja. Oulun Joloksen kaupunginosassa sijaitsee samanniminen järvi, joka on kooltaan noin puolet Hannuksen Loukkojärvestä. == Lähteet == == Aiheesta muualla == * Luokka:Kiiminkijoen vesistö Luokka:Kiimingin järvet
Pekka Nurmi

Pekka Nurmi (28. syyskuuta 1944 Pori – 27. toukokuuta 2011) oli suomalainen Porissa asunut sosiaalineuvos ja vähäosaisia auttaneen Elämän Eliksiiri ry:n toiminnanjohtaja. Häntä kutsuttiin myös "Porin Hurstiksi". Pekka Nurmi syntyi Porin Vähäraumalla työläisperheen kuopuksena. Kotoa lähdettyään hän vietti kiertelevää elämää vaihtaen työ- ja asuinpaikkaa tiheään tahtiin. Päihteiden käyttö johti myös rikoksiin ja vankilatuomioihin. Tämä kierre katkesi vasta kun Nurmi tuli uskoon vuonna 1981. Hän perusti Poriin vähäosaisia auttavan Elämän Eliksiiri-yhdistyksen ja oli 10 vuoden ajan yhdistyksen toiminnanjohtajana. Yhdistys jakoi vuonna 2007 66 000 ruokakassia ja vuonna 2009 jo yli 80 000 ruokakassia. Työstään Nurmi sai sosiaalineuvoksen arvonimen. Pekka Nurmi kuoli toukokuussa 2011 keuhkosyöpään.Pekka Nurmen rosoinen tie pummista neuvokseksi kansien väliin, Uusi Aika 28.4.2009Aimo Ruususen Kirjoja äärestä laitaan-blogi 6.11.2013 : Pekkaa pahempi ja parempiKarin blogi 11.6.2011 : Pekka Nurmi viimeiselle matkalleen (Sivutie.net) == Kirjallisuutta == * Marjukka Haukilammi : Pummista neuvokseksi — Pekka Nurmi, Porin Hursti. Kustannus HD, Loimaa 2009 ISBN 9789525556551 == Lähteet == == Aiheesta muualla == * Pekka Nurmen 60-vuotissyntymäpäivillä 26.9.2004 kuvattu video Youtubessa Luokka:Hyväntekeväisyyden harjoittajat Luokka:Sosiaalityön kehittäjät Luokka:Vuonna 1944 syntyneet Luokka:Vuonna 2011 kuolleet
Afrikanharlekiinit

Afrikanharlekiinit (Smithornis) on leveänokkaharlekiinien heimoon kuuluva lintusuku. BirdLife Suomen maailman lintujen luettelon mukaan sukuun kuuluu 3 lajia. == Afrikanharlekiineihin (Smithornis) kuuluvia lajeja == * Afrikanharlekiini (Smithornis capensis) * Harmaapääharlekiini (Smithornis sharpei) * Viidakkoharlekiini (Smithornis rufolateralis) == Aiheesta muualla == *ITIS: Smithornis Luokka:Leveänokkaharlekiinit
Viherharlekiinit

Viherharlekiinit (Calyptomena) on leveänokkaharlekiinien heimoon kuuluva lintusuku. BirdLife Suomen maailman lintujen luettelon mukaan sukuun kuuluu 3 lajia. == Viherharlekiineihin (Calyptomena) kuuluvia lajeja == * Kuningasharlekiini (Calyptomena hosii) * Smaragdiharlekiini (Calyptomena whiteheadi) * Viherharlekiini (Calyptomena viridis) ==Lähteet== == Aiheesta muualla == *ITIS: Calyptomena Luokka:Leveänokkaharlekiinit
Aasianharlekiinit

Aasianharlekiinit (Eurylaimus) on harlekiinien heimoon kuuluva lintusuku. BirdLife Suomen maailman lintujen luettelon mukaan sukuun kuuluu 2 lajia. == Aasianharlekiineihin (Eurylaimus) kuuluvia lajeja == * Kirjoharlekiini (Eurylaimus ochromalus) * Kultaperäharlekiini (Eurylaimus javanicus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006): Aasianharlekiinit (Eurylaimus) *ITIS: Eurylaimus Luokka:Harlekiinit
Itäkeskuksen kirjasto

Itäkeskuksen kirjasto on Helsingin kaupunginkirjaston toimipiste Helsingin Itäkeskuksessa, Stoan kulttuurikeskuksessa. Lähellä sijaitsevat kauppakeskus Itis, ostoskeskus Puhos, Matteuksenkirkko ja Itäkeskuksen uimahalli. Helsingin kaupunginkirjasto on osa pääkaupunkiseudun kirjastokimppaa, Helmet-kirjastoa. == Palvelut == Itäkeskuksen kirjasto tarjoaa asiakkaiden käyttöön noin 120 000 nidettä kirjoja, musiikkia, elokuvia, kielikursseja sekä muun muassa kuusi ukuleleä ja rytmikassin. Asiakkaiden käytössä on tietokoneita nettiasiointiin tai tekstinmuokkaukseen, printteri-skanneri ja tulostin. Kirjastossa on panostettu maahanmuuttajille kohdennettuihin palveluihin. Kirjastossa on järjestetty Helmet-verkkokirjaston opastuksia esimerkiksi venäjän- ja somalinkielellä. == Rakennus == Kulttuurikeskus Stoan ovat suunnitellut Arkitektbyrån Björn Krogius Oy eli arkkitehdit Björn Krogius ja Veli-Pekka Tuominen, joiden ehdotus voitti Itäkeskuksen monitoimitalon suunnittelusta järjestetyn arkkitehtikilpailun vuonna 1977. Stoan peruskivi muurattiin laskiaistiistaina 1983. Monitoimitalo valmistui lokakuussa 1984. Pääsisäänkäynnin edustalla aukiolla on vuonna 1981 järjestetyn veistoskilpailun voittaneen Hannu Sirénin sähkönsininen betoniveistos. Stoa on Helsingin kaupungin ensimmäinen alueellinen kulttuurikeskus \- muut ovat Malmitalo, Kanneltalo ja Vuotalo. == Historia == Itäkeskuksen kirjasto on perustettu vuonna 1984. Kirjasto käsitti Stoan kulttuurikeskuksesta aluksi vain yhden kerroksen ja tilaa oli 1 100 m². Vuonna 1998 suoritettiin perusparannus- ja laajennustyöt, jolloin kirjasto muuttui kaksikerroksiseksi. Nykyinen kirjaston pinta-ala 2 143 m². Vuoden 2005 alussa Itäkeskuksen kirjasto uudistui ja automatisoitui radikaalisti, jonka jälkeen itsepalveluna tapahtuu noin 90 % aineiston palautuksista ja noin 75 % lainauksista. == Lähteet == == Aiheesta muualla == * Helmet.fi: Itäkeskuksen kirjasto * Maaretta (22.9.2015) Mitt bibliotek – Minun kirjastoni (Kirjastoelämää Itäkeskuksen kirjastossa -blogin kirjoitus) Luokka:Helsingin kaupunginkirjasto Kirjasto
Vinyl

Vinyl on yhdysvaltalainen draamasarja, jonka ovat luoneet Mick Jagger, Martin Scorsese, Rich Cohen ja Terence Winter. Sarja seuraa kuvitteellista levy- yhtiön pomoa Richie Finestraa (Bobby Cannavale), joka pyörittää yhtiötään 1970-luvun rock-skenessä. Sarjan ensimmäinen jakso esitettiin HBO-kanavalla 14. helmikuuta 2016. ==Rooleissa== ==Aiheesta muualla== * Vinyl HBO.comissa * Luokka:2010-luvun yhdysvaltalaiset draamasarjat
Tuomi (sukunimi)

Tuomi oli maaliskuussa 2023 sukunimenä Suomessa 3 320 henkilöllä. * Arvi Tuomi (1893–1951), näyttelijä * Edith Tuomi (1907–1993), kansanmuusikko, viulisti, laulaja ja mestaripelimanni * Emil Tuomi (s. 1894), toimittaja ja kirjailija * Emmi Jurkka, o.s. Tuomi (1899–1990), näyttelijä ja teatterinjohtaja * Henri Tuomi (s. 1982), lentopalloilija * Ilkka Tuomi, tietojenkäsittelyopin tutkija * Jaakko Tuomi (1931–2015), eläinlääkäri, professori * Johanna Tuomi (s. 1954), oopperalaulaja * Joonas Tuomi (s. 2004), pesäpalloilija * Juha Tuomi (s. 1989), jalkapalloilija * Juhani ja Matti Tuomi, Urkurakentamo Tuomen perustajat * Juhani Tuomi (s.1983), taidemaalari * Kaarlo Tuomi (1916–1995), amerikansuomalainen kaksoisagentti * Lauri Tuomi (1908–1977), rovasti ja sosiaalineuvos * Lempi Tuomi (1882–1958), Suomen sosialistisen työväenpuolueen kansanedustaja * Liisa Tuomi (1924–1989), näyttelijä, Arvi ja Santa Tuomen tytär * Matti Tuomi (1925–2013), pikaluistelija, pyöräilijä ja purjelentäjä * Mikko Tuomi (s. 1979), tähtitieteilijä * Mikko Tuomi (s. 1994), jalkapalloilija * Olavi Tuomi (1932–2006), näyttelijä * Onni Tuomi (1875–1933), päätoimittaja ja SDP:n kansanedustaja * Osmo Tuomi (1937–2011), kommodori * Otto Tuomi, Otto Häggblomin (1869–1930) kirjailijanimi * Panu Tuomi (s. 1968), runoilija * Pekka Tuomi, musiikkituottaja, säveltäjä, runoilija ja lauluntekijä * Petri Tuomi (s. 1965), jääkiekkoilija * Rauli Tuomi (1919–1948), näyttelijä, Arvi ja Santa Tuomen poika * Reijo Tuomi (1935–1986), mainostoimittaja, kääntäjä ja kirjailija * Risto Tuomi (s. 1960), jääkiekkoilija * Risto Tuomi, laulaja * Santa Tuomi (1897–1975), näyttelijä, Arvi Tuomen puoliso * Tanja Tuomi (s. 1996), tennispelaaja * Timo Tuomi (s. 1960), jääkiekkovalmentaja * Tuomo Tuomi (1929–2011), kielitieteilijä, Kotimaisten kielten tutkimuskeskuksen entinen johtaja * Valter Tuomi (1896–1969), näyttelijä, Arvi Tuomen veli * Veikko Tuomi (1924–1992), muusikko, iskelmälaulaja * Vesa Tuomi (s. 1946), muusikko, säveltäjä * Ville Tuomi (s. 1972), laulaja. == Kuvitteellisia henkilöitä == * Ulla Tuomi, Ulla Taalasmaa, televisiosarjassa Salatut elämät == Katso myös == * Tuominen * Tuomi-Nikula * Urkurakentamo Tuomi ==Lähteet==
Jaakko Tuomi

Jaakko Tapio Tuomi (20. heinäkuuta 1931 – 8. heinäkuuta 2015)Hannu Korkeala, "In memoriam: Jaakko Tuomi 20.7.1931 - 8.7.2015" Suomen eläinlääkärilehti, Vol. 121, Nro 7 (2015) s. 438Kuka kukin on 1978 (Runeberg.org) oli suomalainen eläinlääkäri ja professori. Hän oli 1968–1994 Eläinlääketieteellisen korkeakoulun mikrobiologian ja epidemiologian professori.Helsingin yliopiston opettajat ja virkamiehet Hän tutki punkkien nautakarjaan levittämään kuumeen epidemiologiaa.Facta 2001, WSOY 1985, 17. osa, palsta 115 == Lähteet == Luokka:Suomalaiset eläinlääkärit Luokka:Suomalaiset professorit Luokka:Eläinlääketieteellisen korkeakoulun professorit Luokka:Vuonna 1931 syntyneet Luokka:Vuonna 2015 kuolleet
When I’m Sixty-Four

When I'm Sixty-Four on Beatles-kappale, jonka on kirjoittanut Paul McCartney, vaikka sen tekijöiksi on tavan mukaisesti merkitty Lennon-McCartney. McCartney teki laulun jo 16-vuotiaana, mutta se levytettiin vasta joulukuussa 1966 ja ilmestyi seuraavana vuonna Sgt. Pepper’s Lonely Hearts Club Band -albumille. Robin levytti kappaleen vuonna 1967 suomeksi Juha Vainion sanoituksena ”Kaupungin harmain mies”. ==Lähteet== Luokka:Vuoden 1967 kappaleet Luokka:The Beatlesin kappaleet
Emile Paul Tendeng

Emile Paul Tendeng (s. 9. maaliskuuta 1992 Ziguinchor) on senegalilainen jalkapalloilija, joka edustaa Veikkausliigassa pelaavaa IFK Mariehamnia. Pelipaikaltaan molempijalkainen Tendeng on hyökkäävä keskikenttäpelaaja, mutta hän pystyy pelaamaan myös kaikilla muilla hyökkäävillä pelipaikoilla. Tendeng edusti vuosina 2009–2015 Senegalin pääsarjan Casa Sportsia. Hän juhli seuran kanssa liigamestaruutta kaudella 2011–2012 ja cup-mestaruutta kaudella 2010–2011. Maaliskuussa 2013 Tendeng siirtyi kauden loppuun kattavalla lainasopimuksella Romanian Liga I:n FC Vasluihin. Hän pelasi seuran paidassa kuusi ottelua. Vuodet 2015–2016 Tendeng pelasi kotimaansa pääsarjan AS Douanesissa. Helmikuussa 2016 Tendeng siirtyi testijakson jälkeen Suomen Veikkausliigan Ilvekseen kaksivuotisella sopimuksella.http://www.veikkausliiga.com/uutiset/2016/02/07/tendeng-ja-ilves- sopimukseen-lisaa-pelaajia-tulee Hänet palkittiin kauden päätteeksi vuoden liigapelaajana.http://www.veikkausliiga.com/uutiset/2016/10/27/kauden- parhaita-palkittiin-captains-ballissa Kauden 2017 päätteeksi Tendeng siirtyi Ilveksestä Seinäjoen Jalkapallokerhoon.http://www.mtv.fi/sport/jalkapallo/veikkausliiga/artikkeli/sjk- teki-kovan-kaappauksen-ilveksesta-molemmat-ovat-osoittaneet- kykynsa/6638300#gs.PmDG6bM Tendeng pelasi vuosina 2011–2012 Senegalin alle 23-vuotiaiden maajoukkueessa. Senegalin jalkapallomaajoukkueessa hän teki debyyttinsä tammikuussa 2013 ystävyysottelussa Chileä vastaan. == Saavutukset == Seurajoukkuetasolla * Senegalin jalkapalloliiga: 2011–2012 * Senegalin cup: 2010–2011 Henkilökohtaiset * Senegalin jalkapalloliigan maalikuningas: 2009–2010 * Vuoden liigapelaaja: 2016 * Vuoden liigakeskikenttäpelaaja: 2016 * Vuoden syöttäjä: 2016 == Lähteet == Luokka:Senegalilaiset jalkapalloilijat Luokka:Vuonna 1992 syntyneet Luokka:Elävät henkilöt
Leo Marmio

Leo Marmio (16. maaliskuuta 1926 Rauma – 27. syyskuuta 2005 Pori) oli suomalainen toimittaja, kunnallisneuvos ja apulaiskaupunginjohtaja. Hän kirjoitti pakinoita nimimerkillä Rannan Poika.Kirjasampo.fi : Leo Marmio Marmio oli puoluetoimitsijana ja sitten varapäätoimittajana Satakunnan Työ -lehdessä. Hän toimi viimeksi Porin apulaiskaupunginjohtajana. Eläkkeellä ollessaan hän kirjoitti pakinoita Satakunnan Työhön vuosina 1997–2002, ja nämä pakinat on julkaistu myös pakinakokoelmina.Aimo Ruususen Kirjoja äärestä laitaan-blogi 2.5.2013 : Kannanottoja, joilla on yhä merkitystä Marmio sai Satakunnan maakuntaliiton hopeisen Satakunta-mitalin vuonna 1997.Satakuntaliitto : Satakunta-mitalit == Teoksia == * Se parhaiten nauraa joka toiselle kuoppaa kaivaa : pakinakokoelma ; toimittanut Pertti Pitkonen. Porin eläkeläiset, Pori 2001 * Se parhaiten nauraa joka toiselle kuoppaa kaivaa 2 : pakinakokoelma ; toimittanut Pertti Pitkonen. Porin eläkeläiset, Pori 2003 == Lähteet == Luokka:Suomalaiset toimittajat Luokka:SKP:ssä (1918–1990) vaikuttaneet henkilöt Luokka:Pakinoitsijat Luokka:Vuonna 1926 syntyneet Luokka:Vuonna 2005 kuolleet
Arto Tuominen (toimittaja)

Arto Olavi Tuominen (s. 29. lokakuuta 1941 Lahti) on suomalainen taloustoimittaja ja päätoimittaja. Hän on koulutukseltaan filosofian kandidaatti. Hän oli toimittajana Mainos-tv:ssä 1968–1969 ja Yleisradiossa 1970–1976, sitten Kauppalehden päätoimittaja 1977–1989 ja Uusi Suomi Oy:n toimitusjohtaja 1981–1988Facta 2001, WSOY 1985, 17. osa, palsta 116 ja sen jälkeen televisio-ohjelmien tuottajana.WSOY Iso Tietosanakirja 9. osa, s. 415, WSOY 1995 Tuominen oli MTV:n Huomenta Suomi -ohjelman ensimmäisiä juontajia. == Lähteet == Luokka:Suomalaiset päätoimittajat Luokka:Suomalaiset yritysjohtajat Luokka:Vuonna 1941 syntyneet Luokka:Elävät henkilöt
Luise Kummer

Luise Kummer (s. 29. heinäkuuta 1993) on saksalainen ampumahiihtäjä. Nuorten MM-kisoihin Kummer osallistui vuosina 2012, 2013 ja 2014. Presque Islen kisoissa 2014 Kummer voitti normaalimatkan, oli toinen takaa-ajossa ja hiihti kultaa voittaneessa Saksan viestijoukkueessa. Kontiolahden MM-kisoissa 2015 Kummer oli normaalimatkalla 25:s ja Saksan naisten viestijoukkueessa kuudes. Kaudella 2013–2014 Kummer debytoi ampumahiihdon maailmancupissa Holmenkollenin pikakilpailussa. Hän on parhaimmillaan ollut kahdeksas Hanty-Mansijskin pikakilpailussa kaudella 2014–2015. Kummer on hiihtänyt maailmancupissa myös Saksan viestijoukkueissa. ==Lähteet== ==Aiheesta muualla== * Luise Kummerin kotisivut Luokka:Saksalaiset ampumahiihtäjät Luokka:Vuonna 1993 syntyneet Luokka:Elävät henkilöt
Ralph Weber

Ralph Weber (s. 31. toukokuuta 1993 St. Gallen) on sveitsiläinen alppihiihtäjä. 187 senttimetriä pitkä ja 104 kilogrammaa painava Weber edustaa Flumserberg- seuraa.http://www.ralphweber.ch/website30/index.php/portrait/ralph-weber Weber debytoi maailmancupissa maaliskuussa 2012 Schladmingin super G:ssä sijoittuen sijalle 22. Näin ollen hän saavutti heti ensimmäiset maailmancupin pisteensä. Kymmenen joukkoon Weber sijoittui ensimmäistä kertaa joulukuussa 2014 Santa Caterinan syöksylaskussa ollen kymmenes. Weber on saavuttanut nuorten MM-kilpailuista yhden kullan super G:stä ja yhden hopean syöksylaskusta. == Lähteet == Luokka:Sveitsiläiset alppihiihtäjät Luokka:Vuonna 1993 syntyneet Luokka:Elävät henkilöt
Heikki Tuominen (geologi)

Heikki Ville Tuominen (23. kesäkuuta 1914 Turku – 21. lokakuuta 1985 Espoo) oli suomalainen geologi ja professori. Kuka kukin on 1978, s. 1013. Runeberg.org. Hän oli Helsingin yliopiston geologian ja mineralogian professori 1968–1981. Hän tutki rakennegeologiaa ja kivien metamorfoosia.Facta 2001, osa 17, p. 117. WSOY 1985. == Lähteet == Luokka:Suomalaiset geologit Luokka:Suomalaiset professorit Luokka:Helsingin yliopiston professorit Luokka:Vuonna 1914 syntyneet Luokka:Vuonna 1985 kuolleet